[{"text_idx": "#000005", "text": "Agresa okupado de palestinaj hejmoj fare de israelaj kolonianoj en Jerusalemo estas nur parto de jardekoj da suferoj"}, {"text_idx": "#000006", "text": "Ekrankopio de filmeto afis\u0302ita en Instagram de Mona Elkurd, log\u0302anto de la palestina [eo] kvartalo de S\u0302ejko [eo] Jarrah, ilustranta s\u0302ian renkonton kun israela [eo] setlanto kiu diras al s\u0302i \u201cSe mi ne s\u0302telos vian domon, iu alia faros tion\u201d. La filmeto igis de Elkurd ikono de la lukto inter palestinaj log\u0302antoj de c\u0302i tiu Jerusalema [eo] kvartalo kaj israelaj kolonianoj kiuj lau\u0306leg\u0302e rajtigis elpeli ilin el siaj hejmoj."}, {"text_idx": "#000007", "text": "Jen kiel israela setlanto nomata \u201cJakob\u201d respondis al la jerusalema j\u0302urnalisto Muna Elkurd kiam s\u0302i petis lin forlasi la g\u0302ardenon de sia hejmo en la kvartalo de S\u0302ejko Jarrah en Jerusalemo."}, {"text_idx": "#000008", "text": "La filmeto de la konversacio kiun Kurd publikigis sur sia Instagram-pag\u0302o kundividita en multaj novaj\u0302aj pag\u0302oj kaj retejoj, fulme disvastig\u0302is kaj estig\u0302is ikono de la subpremo kiun s\u0302i kaj s\u0302ia familio \u2014 kaj la tuta kvartalo \u2014 nuntempe alfrontas."}, {"text_idx": "#000009", "text": "The ongoing apartheid in Jerusalem."}, {"text_idx": "#000010", "text": "\u201cEven if i get out of the house, it won\u2019t be returned to u\u201d /5sELdmClH5"}, {"text_idx": "#000012", "text": "La dau\u0306ranta apartismo [eo] en Jerusalemo."}, {"text_idx": "#000013", "text": "\u201cEc\u0302 se mi forlasos la domon, ili ne redonos g\u0302in al vi\u201d."}, {"text_idx": "#000015", "text": "De kiam Kurd publikigis sian filmeton, strec\u0302oj en la okupataj palestinaj teritorioj kreskis al la plej malbona nivelo en jaroj. La blokita Gaza enklavo [eo] suferis sub israelaj aviadilaj atakoj kiam islamanoj festis la finon de Ramadano, ilia sankta monato de fasto. G\u0302is nun, almenau\u0306 122 palestinanoj mortis, inkluzive de 31 infanoj, kaj la nombro de mortintoj dau\u0306re kreskas."}, {"text_idx": "#000016", "text": "Ok israelanoj mortis pro centoj da misiloj pafitaj de Hamaso [eo], kiu regas en Gaza [eo], kontrau\u0306 israelaj okupataj teritorioj responde al pli fruaj provokoj. Dume, centoj da log\u0302antoj de Jerusalemo estis vunditaj de okupaciaj trupoj kiuj severe riproc\u0302is manifestaciantojn kaj fervorulojn en la lastaj semajnoj."}, {"text_idx": "#000017", "text": "Strec\u0302itecoj en Jerusalemo koincidis kun la komenco de Ramadano, la 13-an de majo. La israelaj okupaciaj trupoj starigis barikadojn por malebligi la aliron al la areo de Bab Al-Amud (Damaska Pordego) por plenumado de la antikva rito de neformalaj kunvenoj en tiu areo de la malnova urbo. C\u0302i tiu blokado kau\u0306zis fortajn protestojn \u2014 nomatajn \u201cribelo de Bad Al Amud\u201c\u2014 kiuj finfine sukcesis delokigi la barojn kaj obstaklojn metitajn de la okupantaj fortoj."}, {"text_idx": "#000018", "text": "C\u0302i tiuj eventoj estis sekvitaj de la kuratako de la israelaj trupoj en la esplanado de la moskeoj de la malnova urbo Jerusalemo, unu el la sanktaj lokoj de Islamo, kiuj j\u0302etis larmigan gason kaj stuporajn grenadojn [nemortigaj mangrenadoj por malorientigi malamikon pere de lumego kaj bruego, Ndlr.] kau\u0306zantajn multajn vundintojn. La subpremo de Al-Aksa [eo] koincidis kun la kapto de palestinaj domoj fare de israelaj kolonianoj en la kvartalo S\u0302ejko Jarrah de Jerusalemo, protektita per verdiktoj de israelaj tribunaloj."}, {"text_idx": "#000019", "text": "S\u0302ejko Jarrah: Lukto de jardekoj"}, {"text_idx": "#000020", "text": "La batalo pri S\u0302ejko Jarrah datas de 1948, kiam reprezentantoj de la naskig\u0302anta s\u0302tato Israelo provis transpreni la kvartalon, delokigi g\u0302iajn log\u0302antojn kaj detrui hejmojn. Tion malebligis britaj trupoj, kiuj tiam protektis la urbon Jerusalemo. Jarojn poste, dum la Sestaga Milito, en junio de 1967, israelaj trupoj okupis Cisjordanion [eo], inkluzive Jerusalemon kaj g\u0302iajn c\u0302irkau\u0306aj\u0302on."}, {"text_idx": "#000021", "text": "De tiam, sinsekvaj israelaj registaroj provis delokigi la palestinan log\u0302antaron de la urbo Jerusalemo por s\u0302ang\u0302i g\u0302ian demografion al juda plimulto, klopodante poziciigi la urbon kiel la c\u0302efurbon de Israelo kaj provi konvinki landojn transloki siajn ambasadejojn tien, malgrau\u0306 la palestina aserto, subtenata de Unuig\u0302intaj Nacioj, fari almenau\u0306 parton de Jerusalemo kiel g\u0302ian c\u0302efurbon."}, {"text_idx": "#000022", "text": "\u201cNi ne foriros\u201d legeblas sur la muro de la hejmo de palestina familio kun risko esti elpelita de israelaj kolonianoj. Foto de Osama Eid (permesilo CC BY 3.0)."}, {"text_idx": "#000023", "text": "La kvartalo S\u0302ejko Jarrah, situanta norde de la malnova urbo de Jerusalemo, enhavas unu el la c\u0302efaj arterioj kiuj ligas la judan log\u0302antaron de la urbo kun la Hebrea Universitato. Akiri kontrolon super la kvartalo metus la tutan orientan Jerusaleman areon sub israelan au\u0306toritaton."}, {"text_idx": "#000024", "text": "La elpelo de palestinanoj datig\u0302as de la periodo 1948-1967, kiam Jerusalemo estis sub jordania kontrolo. En 1956, la jordaniaj au\u0306toritatoj, kunlabore kun la Agentejo de la Unuig\u0302intaj Nacioj por la Palestinaj Rifug\u0302intoj en Mezoriento (UNRWA), konstruis domojn en S\u0302ejko Jarrah por 28 rifug\u0302intaj familioj. La Jordania Ministerio pri Konstruado kaj Disvolvado disponigis la teron, kondic\u0302e ke UNRWA efektivigu la konstruadon, kaj ke posedo de la domoj estu transdonita al iliaj log\u0302antoj ene de tri jaroj post finkonstruado. Sed tio ne okazis g\u0302is 1967, kiam Jordanio [eo] perdis kontrolon super Cisjordanio."}, {"text_idx": "#000025", "text": "\u0627\u0654\u064a\u0627\u0645 \u0642\u0644\u064a\u0644\u0629 \u062a\u0641\u0635\u0644\u0646\u0627 \u0639\u0646 \u0642\u0631\u0627\u0631 \u0645\u062d\u0643\u0645\u0629 \u0627\u0644\u0627\u062d\u062a\u0644\u0627\u0644 \u0628\u0627\u0655\u062e\u0644\u0627\u0621 \u062d\u064a #\u0627\u0644\u0634\u064a\u062e_\u062c\u0631\u0627\u062d \u0627\u0648 \u062a\u0627\u0654\u062c\u064a\u0644\u0647.\n\u0627\u0654\u0643\u062b\u0631 \u0645\u0646 500 \u0641\u0644\u0633\u0637\u064a\u0646\u064a \u0645\u0648\u0632\u0639\u064a\u0646 \u0639\u0644\u0649 28 \u0639\u0627\u064a\u0654\u0644\u0629 \u064a\u0648\u0627\u062c\u0647\u0648\u0646 \u0634\u0628\u062d \u0646\u0643\u0628\u0629 \u062c\u062f\u064a\u062f\u0629 \u0648\u062a\u0647\u062c\u064a\u0631 \u0642\u0633\u0631\u064a.\n\u0644\u0646\u0639\u0644\u064a \u0627\u0654\u0635\u0648\u0627\u062a\u0646\u0627 \u062f\u0639\u0645\u0627\u0651 \u0648\u0627\u0655\u0633\u0646\u0627\u062f\u0627 \u0644\u0627\u0654\u0647\u0644\u0646\u0627 \u0641\u064a \u0627\u0644\u062d\u064a \u0627\u0644\u0645\u0642\u062f\u0633\u064a. #\u0627\u0646\u0642\u0630\u0648\u0627_\u062d\u064a_\u0627\u0644\u0634\u064a\u062e_\u062c\u0631\u0627\u062d /XjDc6pL541"}, {"text_idx": "#000026", "text": "Malmultaj tagoj apartigas nin de la decido de la okupacia kortumo por evakui la kvartalon de S\u0302ejko Jarrah #\u0627\u0644\u0634\u064a\u062e_\u062c\u0631\u0627\u062d au\u0306 prokrasti la elpelojn. Pli ol 500 palestinanoj el 28 familioj alfrontas la fantomon de nova katastrofo kaj devigita delokig\u0302o. Ni altigu niajn voc\u0302ojn de subteno al niaj homoj en la Jerusalema kvartalo. Savu la kvartalon S\u0302ejko Jarrah. #\u0627\u0646\u0642\u0630\u0648\u0627_\u062d\u064a_\u0627\u0644\u0634\u064a\u062e_\u062c\u0631\u0627\u062d"}, {"text_idx": "#000027", "text": "Kun Jerusalemo sub israela kontrolo, israelaj organizaj\u0302oj de setlantoj okupis domojn kies log\u0302antoj forestis, ec\u0302 provizore. La familio Shatti, ekzemple, perdis sian hejmon vizitante Kuvajton [eo] en 1967."}, {"text_idx": "#000028", "text": "En 1972, du israelaj societoj de as\u0302kenazaj kaj sefardaj judoj aperis c\u0302e la Departemento pri Israela Landregistrado por postuli proprieton de la areo Karm Al-Jaouni en S\u0302ejko Jarrah. Ilia aserto bazig\u0302is sur kvazau\u0306a ac\u0302eta dokumento devenanta de la otomana periodo. Posedo de la tero estis koncedita al c\u0302i tiuj societoj."}, {"text_idx": "#000029", "text": "Inter 1974 kaj 1975, la menciitaj societoj procesis por forpeli kvar familiojn el siaj hejmoj. La israela tribunalo malakceptis la peticiojn, c\u0302ar la log\u0302antoj estis luantoj protektitaj per leg\u0302o."}, {"text_idx": "#000030", "text": "Sed la procesoj rekomencig\u0302is en 1982, c\u0302i-foje kontrau\u0306 23 familioj, el kiuj 17 turnis sin al israela advokato, Tosya Cohen. Tamen, en 1991, Cohen surprizis siajn klientojn kiam li interkonsentis kun la du setlantaj societoj kio preparis la vojon por tiuj societoj forpeli palestinanojn kiel la familio Hanoun kaj la familio Ghawi de siaj hejmoj."}, {"text_idx": "#000031", "text": "Unua kortuma decido ordonis al tiuj du familioj pagi lupagon al la plendantoj, sed kvankam ambau\u0306 obeis, ili estis elpelitaj en 2002. En 2003, la du societoj vendis sian parton de la tero al investfonduso. La s\u0302ang\u0302o de proprieto permesis al la familioj Hanoun kaj Ghawi apelacii ilian elpelon kaj reveni al siaj hejmoj g\u0302is la kazo estos solvita."}, {"text_idx": "#000032", "text": "La familio de Mona ElKurd estis celo de procesoj ekde la fruaj 1990-aj jaroj. Post multnombraj verdiktoj, la lasta en 2009, israelaj kolonianoj akiris rajtojn transpreni la hejmon de ElKurd. De tiam, la familio kundividis sian domon kun la kolonianoj kiuj prenis g\u0302in de ili, lasante al ili nur 50 m2 por log\u0302i."}, {"text_idx": "#000033", "text": "Plej lastatempe, en oktobro 2020, la fimilioj ElKurd, Al-Qasim, Al-Jauni kaj Al-Skafi ricevis elpelojn de la malsupra kortumo. En septembro, tri aliaj familioj \u2014Hammad, Dajani kaj Al-Dawoudi\u2014 ricevis similajn sciigojn, kio portis la tutan nombron de homoj minacitaj je eldomigo al 55. C\u0302i tiuj decidoj estis c\u0302esigitaj g\u0302is februaro 2021, kiam oni ordonis elpelon farenda antau\u0306 j\u0302au\u0306do la 6-an de majo 2021, kio kau\u0306zis la nunan perfortan eskaladon."}, {"text_idx": "#000035", "text": "Dum strec\u0302oj kreskis, palestinanoj iris al sociaj amaskomunikiloj por diskuti la subpremon sub kiu ili suferas."}, {"text_idx": "#000036", "text": "Bentzi Gopstein (Lehava), one of the \u201cDeath To Arabs\u201d march organizers, is coming to Sheikh Jarrah tonight at 8:30 pm. #SaveSheikhJarrah from colonial violence. "}, {"text_idx": "#000037", "text": "Bentzi Gopstein (Lehava), unu el organizantoj de la mars\u0302oj \u201cmorton al araboj\u201d, venas al S\u0302ejko Jarrah c\u0302i-vespere je la 20:30. #Savu S\u0302ejko Jarrah de kolonia perforto. "}, {"text_idx": "#000039", "text": "La frazo \u201cmi ne povas spiri\u201d \u2014 la lastaj vortoj de George Floyd dum li estis mortigita de policisto en 2020 en Minesoto [eo]\u2014 tendencas en sociaj retejoj inter palestinanoj kaj simpatiantoj, dum israelaj okupaciaj trupoj perforte subpremas tiujn kiuj esprimas solidarecon kun la log\u0302antoj elpelitaj de S\u0302ejko Jarrah."}, {"text_idx": "#000041", "text": "The apartheid never stops. /jnQXZr6W5M"}, {"text_idx": "#000043", "text": "Apartheid [apartismo, Ndlr.] neniam finig\u0302as."}, {"text_idx": "#000046", "text": "\u2014 kawther slama (@KawtherSlama) May 6, 2021"}, {"text_idx": "#000047", "text": "La sama perforto, sed neniu parolas pri g\u0302i. ? #\u0627\u0646\u0642\u0630\u0648\u0627_\u062d\u064a_\u0627\u0644\u0634\u064a\u062e_\u062c\u0631\u0627\u062d Savu la kvartalon S\u0302ejko Jarrah. /N1HYD5M4iF"}, {"text_idx": "#000049", "text": "En solidara gesto kun la log\u0302antoj de S\u0302ejko Jarrah, najbaroj de Jerusalemo rompis sian faston c\u0302iutage de Ramadano antau\u0306 domoj de log\u0302antoj sur la rando de eldomigo. Tio instigis Itamar Ben Ghafir, membron de israela Kneset kaj gvidanton de la ekstremdekstra israela partio Otzma Yehudit, partopreni kunvenon en la distrikto la 6-an de majo, la tagon difinitan de la kortumo por elpeli tiujn domojn, en kiu li faris la provokan anoncon ke li translokus sian oficejon al S\u0302ejko Jarrah por alfronti \u201carabajn ekstremistojn\u201d."}, {"text_idx": "#000050", "text": "Kiam grupo de palestinanoj kolektig\u0302is por esprimi sian malakcepton de la provokoj de la parlamento, koloniano s\u0302prucis la palestinanojn per piprosprajo, ago dokumentita en multaj filmetoj."}, {"text_idx": "#000052", "text": "Israelaj setlistoj s\u0302prucas pipro-sprajon al palestina junulo en la kvartalo S\u0302ejko Jarrah. #SaveSheikhJarrah #\u0627\u0646\u0642\u0630\u0648_\u062d\u064a_\u0627\u0644\u0634\u064a\u062e_\u062c\u0631\u0627\u062d /baiP9UeuH0"}, {"text_idx": "#000053", "text": "C\u0302i tio kau\u0306zis konfrontig\u0302on de la du partioj, dum kiu seg\u0302oj kaj s\u0302tonoj estis j\u0302etitaj."}, {"text_idx": "#000054", "text": "\u0645\u0633\u062a\u0648\u0637\u0646 \u064a\u0631\u0634 \u0627\u0644\u0634\u0628\u0627\u0628 \u0628\u063a\u0627\u0632 \u0627\u0644\u0641\u0644\u0641\u0644 \u0648\u0642\u062a \u0627\u0644\u0627\u0641\u0637\u0627\u0631\u060c \u0648\u0627\u0644\u0634\u0628\u0627\u0628 \u0645\u0627 \u0642\u0635\u0631\u0648 \u0645\u0639\u0627\u0647 ?.#\u0627\u0646\u0642\u0630\u0648_\u062d\u064a_\u0627\u0644\u0634\u064a\u062e_\u062c\u0631\u0627\u062d #SaveSheikhJarrah /pmNArc0bFy"}, {"text_idx": "#000056", "text": "La israelaj okupaciaj trupoj intervenis kaj arestis plurajn palestinanojn."}, {"text_idx": "#000059", "text": "La 5-an de majo la palestina Ministerio pri Eksterlandaj Aferoj prezentis oficialajn dokumentojn kun la detaloj de la elpelaj operacioj faritaj de Israelo [ar] antau\u0306 la Internacia Puna Kortumo [eo], sed la kolizioj sur la loko ne s\u0302ajnas malpliig\u0302i."}, {"text_idx": "#000060", "text": "La 10-an de majo israela kortumo prokrastis la au\u0306diencon planitan por tiu tago, en kiu estis decidota la sorto de la palestinanoj log\u0302antaj en S\u0302ejko Jarrah. Anoncante ke la dato de la sekva au\u0306dienco estis difinita 30 tagojn poste, la kortumo permesis al elpelitaj familioj resti en iliaj hejmoj g\u0302is tiam."}, {"text_idx": "#000061", "text": "Muna ElKurd, kies filmeto en Instagram igis s\u0302in emblemo de la lukto de la log\u0302antoj de S\u0302ejko Jarrah, skribis:"}, {"text_idx": "#000062", "text": "We should not stop. Freezing [the decision] is not cancelling it.. The movement of Sheikh Jarrah is a popular and global movement against displacement and colonization in Jerusalem and all of Palestine. We must raise our voices, and intensify efforts through our presence and solidarity in Sheikh Jarrah neighbourhood, and intensify our voice on social media platforms, because the violence of the colonial occupation is prevalent and its outbreak in our cities has not been frozen."}, {"text_idx": "#000063", "text": "Ni ne devas halti. Frostigo de la decidon ne nuligas g\u0302in. La kvartala movado de S\u0302ejko Jarrah estas popola kaj tutmonda movado kontrau\u0306 la delokigo kaj koloniado de Jerusalemo kaj de la tuta Palestino. Ni devas au\u0306digi niajn voc\u0302ojn kaj intensigi klopodojn per nia c\u0302eesto kaj solidareco kun la kvartalo S\u0302ejko Jarrah, kaj voc\u0302igi per sociaj retejoj, c\u0302ar regas la perforto de la kolonia okupado, kaj g\u0302ia eksplodo en niaj urboj ne frostig\u0302is."}, {"text_idx": "#000064", "text": "Civitanaj komunikilojHomaj rajtojMilito kaj konfliktoPolitikoProtesto"}, {"text_idx": "#000066", "text": "Kiel kurdlingvaj dividoj malhelpas aliron al informoj"}, {"text_idx": "#000068", "text": "Montaraj judoj: rigardo al la vivo de unu el la minoritatoj en Azerbajg\u0302ano"}, {"text_idx": "#000074", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}]